Santa Baby

"Santa Baby" (בעברית: "סַנְטָה מֹתֶק") הוא סינגל שהוקלט על ידי הזמרת והשחקנית ארת'ה קיט, ביחד עם הנרי רנה ותזמורתו ויצא במקור בשנת 1953. מאוחר יותר, הוא נכלל במיני-אלבום הבכורה של קיט, שיצא על ידי חברת תקליטים עצמאית בשנת 1954. השיר נכתב על ידי ג'ואן ג'אוויטס ופיליפ ספרינגר, שהוסיפו לקרדיטים גם את שם העט טוני ספרינגר, בניסיון להאיץ את תהליך פרסום השיר. ספרינגר בהתחלה לא היה מרוצה מ-"Santa Baby" וכינה אותו כאחת מהיצירות החלשות ביותר שלו. מבחינה לירית, השיר מכיל בתוכו שימוש בכפל לשון, בו מבקשת אישה מסוימת מסנטה קלאוס שייתן לה לכבוד חג המולד מתנות חג המולד כמו יאכטה ותכשיטים של טיפאני ושות'.

התוכן הלירי של "Santa Baby" היה שנוי במחלוקת וכתוצאה מכך נאסר להשמעה באופן זמני בדרום ארצות הברית. מבקרי מוזיקה הפנו ביקורות מעורבות כלפי השיר, תוך שחלקם טענו שהוא "רווי בתוכן" ביחס לשיר חג המולד. מאז צאתו, הוא נכלל ברשימות של שירי חג המולד הטובים והגרועים ביותר שנכתבו בכל הזמנים. בארצות הברית, "Santa Baby" הפך לשיר חג המולד הנמכר ביותר בשנת 1953 וזכה להצלחה רבה יותר במרוצת השנים, כשנכנס למצעדי הבילבורד השונים בעשור הראשון של המאה ה-21 ובעשור השני של המאה ה-21. נכון לשנת 2014, גרסתה של קיט נמכרה ביותר מ-620,000 עותקים. בנוסף לכך, זכה להצלחה בקנדה, צרפת, גרמניה, שווייץ, הממלכה המאוחדת ועשרות מדינות נוספות.

"Santa Baby" הופיע במאות תוכניות טלוויזיה, סדרות וסרטי קולנוע שונים. הוא הוקלט מחדש על ידי אמנים רבים, כמו מדונה, קיילי מינוג, טיילור סוויפט, מייקל בובלה, קולבי קאליי, טרישה יירווד ורובי ויליאמס. מוזיקאים אחרים, כמו סינתיה בייסינט, ליאן ריימס, אריאנה גרנדה, גוון סטפאני וסאמר ווקר הוציאו את השיר כסינגלים רשמיים. הגרסה של מדונה נמכרה בלמעלה מ-270,000 עותקים בארצות הברית והובילה לכך שמבקרי המוזיקה האמינו שגרסתה החייתה את הפופולריות של השיר. קיט, לעומת זאת, לא אהבה את הגרסה של מדונה. מגרסאות כיסוי רבות של השיר זכו להצלחה מסחרית גדולה, תוך שהגרסה של מינוג נמכרה בלמעלה מ-400,000 עותקים. הגרסה של גרנדה עם אליזבת גיליס הפכה ללהיט ברחבי העולם.

== רקע ==
באוגוסט 1953, הוזמנו הפזמונאים פיליפ ספרינגר וג'ואן ג'אוויטס לכתוב שיר חג המולד עבור ארת'ה קיט בסמוך לעונת החגים.<ref name=":0"></ref> השניים נפגשו לראשונה בשנת 1950 במהלך נסיעתו של ספרינגר למסצ'וסטס. ג'אוויטס רצתה לפתוח בקריירה כפזמונאית, אך ספרינגר ייעץ לה שעדיף לה לוותר על כך.<ref name=":2"></ref> כעבור שלוש שנים, חודש הקשר ביניהם וספרינגר פנה אליה ואמר כי:

== הקלטה והוצאה ==
קיט הקליטה את הסינגל בשידור חי עם רנה ותזמורתו ב-5 באוקטובר 1953 באולפן הקלטות בעיר ניו יורק.<ref name=":0" /> השיר הופץ לראשונה באותו החודש, במהדורה שיצאה על ידי חברת התקליטים RCA ויקטור בארצות הברית ובקנדה. כדי לקדם אותו, חברת התקליטים פרסמה אותו במגזינים וכתבי עת כמו בילבורד ושיווקה אותו כ"שיר חג המולד הגדול ביותר של 1953!".<ref name="books.google.com"></ref> הוא הופץ כסינגל 7 אינץ' בשתי המדינות שצוינו לעיל, תוך שהופץ כסינגל 10 אינץ' על מנת שיוכל להיות מנוגן ברדיו. קיט הקליטה את השיר "Under the Bridges of Paris", שהוצגה כבי-סייד של השיר. בבריטניה ובדנמרק יצא "Santa Baby" בשנת 1954 על ידי חברת התקליטים HMV. הבי-סייד בשתי המדינות הללו היה השיר "". השיר נכלל במיני-אלבום הבכורה של קיט, Eartha Kitt, שיצא לאור בשנת 1954 על ידי חברת התקליטים RCA ויקטור.<ref></ref>

השיר יצא מחדש כסינגל פעמים רבות לאחר צאתו המקורית. הגרסה שלו באיטליה משנת 1957, יצאה על ידי חברת התקליטים RCA Italiana, תוך שהבי-סייד היה השיר "Thursday's Child". אותה חברת התקליטים הפיצה מיני-אלבום בשם White Christmas, שכלל ארבע רצועות, ביניהן השיר הזה. בשנת 1987 יצא השיר מחדש על ידי חברת התקליטים קולקטבלס רקורדס, כסינגל 7 אינץ'.

== הרכב ומשמעות ==
לדברי פיליפ ספרינגר, הוא הלחין וכתב את השיר בעשר דקות.
על פי הנתונים הרשמיים של השיר ב-Musicnotes.com, השיר בעל קצב איטי-בינוני של 84 פעימות לדקה. השיר נכתב בסולם דו מז'ור, תוך שקולה של קיט נע בין המפתח <small>3</small> למפתח <small>4</small>.<ref name=":1"></ref> השורה הבולטת "Santa baby, so hurry down the chimney tonight", שנכללת בשיר, נעה במפתחות ♭D♭-E♭-A♭-D.<ref name=":1" />

כאשר סיימו לכתוב ולהלחין את השיר, הביע ספרינגר את חוסר שביעות הרצון שלו כלפיו. במהלך פגישה עם קבוצה של מפיצי מוזיקה בשנת 1953 הזהיר אותם ספרינגר ואמר כי: "רבותיי, זה לא באמת סוג המוזיקה שאני אוהב לכתוב. אני מקווה שזה בסדר. זה הטוב ביותר שיכולתי לעשות עם שיר כזה".<ref name=":0" />

=== מחלוקת ===
לאחר צאתה של המהדורה הראשונה של "Santa Baby" בשנת 1953, אזורים בדרום ארצות הברית אסרו להשמיע אותו ברדיו ולמכור עותקים פיזיים שלו.<ref name=":0" />

== ביקורת ==
בסקר משנת 2019 שפורסם על ידי Evening Standard, התגלה כי גרסתה של קיט ל-"Santa Baby" נחשבת ל"שיר חג המולד הרועש והמעצבן ביותר בקרב המאזינים הבריטיים".<ref></ref><ref></ref>

== הצלחה מסחרית ==
על פי בילבורד, "Santa Baby" הוא שיר חג המולד הנמכר ביותר בשנת 1953, בעיקר בגלל המחלוקת סביבו.<ref name=":2" /> RCA ויקטור, חברת התקליטים של קיט באותה התקופה, כינתה אותו כ"הרבה יותר מהצלחה רגעית [...] אלא שיר שיכול להפוך כל יום לחג המולד". במצעד הבילבורד הוט 100 זכה השיר להצלחה רבה, כאשר הגיע למקום ה-16. בהמשך, הצליח להיכנס לעשירייה הפותחת במצעד.<ref name="books.google.com"/> ב-21 בנובמבר 1953, דיווח מגזין הבילבורד כי השיר נמכר בלמעלה מ-200,000 עותקים, תוך שנרשם בו כי: "בניגוד לשירי חג מולד רבים אחרים, השיר שבר שיאים רבים וזכה להצלחה רבה ברדיו".<ref></ref>

"Santa Baby" נכנס לכמה ממצעדי הבילבורד במהלך המאה ה-21. בשנת 2005, זכה להצלחה רבה במצעד השירים הדיגיטליים והגיע למקום ה-28 במצעד במהלך דצמבר. הוא חזר למצעד בדצמבר 2007 ונכנס שוב למקום ה-59.<ref name=":3"></ref> במהלך השבוע של 21 בדצמבר 2012, "Santa Baby" הגיע למקום ה-11 במצעד השירים הדיגיטליים של בילבורד בארצות הברית. בסך הכול, השיר שהה 101 שבועות במצעד.<ref name=":3" /> הוא גם הגיע למקום השישי במצעד שירי החג.<ref name=":3" /> חברת התקליטים סוני BMG דיווחה כי "Santa Baby" הוא אחד מהרינגטונים הפופולריים ביותר של תקופת החגים והוסיפה כי הוא נמכר בלמעלה מ-2.3 מיליון עותקים, ביחד עם שישה שירים חג מולד נוספים.<ref name=":4"></ref> בדצמבר 2010, הצליח השיר להגיע למקום השישי במצעד הרינגטונים של בילבורד.<ref name=":3" /> על פי מאגר הנתונים Statista, הגרסה של קיט ל-"Santa Baby" נמכרה בלמעלה מ-620,000 עותקים בארצות הברית נכון לשנת 2014.<ref name=":6"></ref>

בשנים מאוחרות יותר, השיר זכה להצלחה רבה יותר ונכנס למצעדי פזמונים נוספים, מלבד אלו שבארצות הברית. לטענת ספרינגר, ההצלחה בדיעבד של "Santa Baby" הייתה בלתי צפויה לחלוטין. בריאיון ללוס אנג'לס טיימס הוא אמר: "אני שואל את עצמי, 'איך זה אפשרי?' כתבתי כל כך הרבה שירים שמבחינה מוזיקלית הרבה יותר טובים מ-'Santa Baby', והם לא פופולריים. התשובה צריכה להיות של-'Santa Baby' יש קסם החורג מהתוכניות של היוצר שלו [שלי]".<ref name=":0" /> בקנדה, הגיע השיר למקום ה-43 במצעד השירים הדיגיטליים בשנת 2007 והגיע לשיאו למקום ה-42 בשנת 2008.<ref name=":4" /><ref></ref> בממלכה המאוחדת, הגרסה של קיט ל-"Santa Baby" הגיעה לראשונה למקום ה-85 במצעד הסינגלים הבריטי.<ref name=":5"></ref> בסמוך לכך, היא הצליחה להגיע למקום ה-30 במצעד השירים הדיגיטליים של חברת המצעדים הרשמית.<ref name=":5" /> השיר זכה להצלחה הגדולה ביותר שלו במהלך השבוע האחרון של 2019, כאשר הוא נכנס מחדש למצעד הראשי והגיע למקום ה-55.<ref></ref> איגוד תעשיית ההקלטות הבריטי העניק לו את תואר הכסף, על מכירות של למעלה מ-200,000 עותקים במדינה.<ref name=":7"></ref> בצרפת, השיר הופיע לראשונה במקום ה-92 ב-28 בדצמבר 2013; הוא ירד למקום ה-113 בשבוע שלאחר מכן, אך עלה למקום ה-96 בשבוע שאחריו.<ref></ref> השיר זכה להצלחה רבה כאשר דורג גם במצעדים שבגרמניה ובשווייץ בשנת 2018 ובשנת 2019.<ref></ref><ref></ref>

== השפעה ומורשת ==
בעקבות הביקורות המעורבות שהפנו מבקרי המוזיקה כלפי השיר בשנת 1953, ספרינגר וג'אוויטס עיבדו את השיר מחדש בשנה שלאחר מכן. בשנת 1954 הקליטה קיט שיר חג מולד חדש ששמו היה "This Year's Santa Baby" ובו מילים חדשות אך קרדיטים זהים לזה של הקודם.<ref></ref> חברת ההוצאה לאור שעסקה בעניינים המשפטיים של השיר קידמה את המהדורה החדשה שלו על ידי הפצת ביגוד בנושא שלו, תוך שהפיצה גרסאות פופ וקאנטרי שלו שנועדו לילדים.<ref name=":0" />

רוב לדון מבילבורד כינה את "Santa Baby" כאחד מ"שירי חג המולד הלא-מסורתיים הידועים ביותר" במהלך יום השנה ה-65 שלו.<ref name=":2"/> בשנת 2019, קלי או'סאליבן מ-Country Living דירגה את "Santa Baby" במקום ה-56 ברשימת "60 שירי חג המולד הטובים ביותר בכל הזמנים".<ref></ref>

ב-4 באוגוסט 1989, בילבורד הוציא את אלבום הלהיטים, Christmas Greatest Hits 1935-1954; אוסף של 10 רצועות חג מולד פופולריות בארצות הברית, בהן "Santa Baby".<ref></ref> מאז, כללה קיט את "Santa Baby" בכמה מאלבומי האוסף שלה בדיסקוגרפיה שלה. הוא נכלל גם באלבום האולפן השביעי שלה Revisited משנת 1960 ובאלבום ההופעה הראשון שלה Eartha Kitt at Tivoli משנת 1962. בשנים מאוחרות יותר, הוא הופיע באלבומים כמו Eartha Kitt משנת 1979, At Her Very Best משנת 1981, The Best of Eartha Kitt משנת 1982, Mink Shmink משנת 1989, Eartha-Quake משנת 1993, After Dark משנת 1995, That Seductive Eartha משנת 1996, The Ultimate Collection משנת 1996, Purr-Fect: Greatest Hits משנת 1999, Greatest Hits משנת 2000, Legendary משנת 2001, ו-Heavenly Eartha משנת 2002.

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small> / 620,000<ref name=":6" />
|-
!הממלכה המאוחדת (BPI)<ref name=":7" />
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== גרסאות כיסוי ==

=== גרסתה של מדונה ===

מדונה הקליטה גרסת כיסוי של "Santa Baby" עבור אלבום הצדקה, A Very Special Christmas. הוא הופץ ב-12 בנובמבר 1987 על ידי A&M רקורדס.

קרוליין פרמקה מ-The A.V. Club טענה כי הגרסה של מדונה הגבירה את הפופולריות של השיר וגרמה ל"פיצוץ של גרסאות כיסוי ופרודיות [שיצאו לאחר מכן]".<ref name=":8"></ref> בריאיון אמר ספרינגר כי הוא שמח שמדונה הקליטה את הגרסה המקורית של השיר. רנדל נורברטס מלוס אנג'לס טיימס התעקש כי "מדונה הייתה האדם המושלם עליו השיר היה תפור", והשווה את המסרים הליריים בין "Santa Baby" לסינגל שלה "Material Girl" מ-1985, שנכלל באלבומה השני, Like a Virgin.<ref name=":0" /> לאחר הוצאת הגרסה של מדונה בשנת 1987, השיר נוגן בתוכניות טלוויזיה וסרטים שונים כמו "הנהג של מיס דייזי" משנת 1989,<ref></ref> "הסופרנוס" משנת 1999,<ref></ref> ו"קטן עליו" משנת 2003.<ref name=":0" />

==== הרכב מוזיקלי ====
בגרסה של מדונה ל-"Santa Baby", היא הגבירה את הטווח הקולי שלה בחצי אוקטבה, במטרה "להגיע לקול התינוק החמוד והאגרסיבי שהשיר התאים אליו".<ref name=":8" />

==== ביקורת ====
הגרסה של מדונה ל-"Santa Baby" קיבלה ביקורות חלוקות מצד מבקרי המוזיקה. צוות המבקרים של BlackBook העניק ביקורת חיובית כלפי הגרסה וטען שהגרסה של מדונה מכילה "חוש הומור".<ref></ref> ב-The A.V. Club נכתב על השיר: "אין שיר חג מולד טוב יותר מ-'Santa Baby'". בהמשך, נאמר כי "חלק מחוסר ההצלחה המסחרית של השיר נבע מהנושאים המיניים שלו" ונטען ש"אף על פי שגרסתה של קיט הכילה שירה חושנית, הגרסה של מדונה היא זו שהעלתה את החושניות שלו ל-11".<ref name=":8" /> עוד נאמר ב-The A.V. Club כי קיט לא הייתה מרוצה מגרסת הכיסוי של מדונה. במהלך הופעה בה בוצע "Santa Baby" שנים לאחר שפורסמה גרסתה של מדונה, אמרה קיט: "פעם אהבתי מאוד את השיר הזה ואז מדונה הקליטה אותו [...]".<ref name=":8" />

חאווייר פיידרה מבילבורד כלל את הגרסה של מדונה ברשימה לא-מדורגת של "עשר גרסאות הכיסוי הטובות ביותר שנעשו לשיר". בביקורתו נאמר: "אני מבטיח כי הגרסה הזו של זמרת הפופ האגדית תתקע בראשך ובפלייליסט של החג שלך, במשך ימים".<ref name=":9"></ref> פריס קלוז, גם היא מבילבורד, כללה את גרסתה של מדונה ברשימת "" וטענה כי יש בו מסרים מיניים.<ref></ref>

==== הצלחה מסחרית ====
שנים רבות לאחר צאתה הראשונית, נכנסה הגרסה של מדונה למצעדי הבילבורד השונים, בדגש על מצעד החג. בדצמבר 2011, הוא הצליח להגיע למקום ה-44 במצעד שירי החג של בילבורד וזכה להצלחה רבה.<ref></ref> ב-12 בדצמבר 2003 הוא הגיע למקום ה-24 במצעד האיירפליי של החגים. הוא שהה במצעד במשך 11 שבועות בסך הכול.<ref></ref> בארצות הברית, "Santa Baby" לא נכנס למצעד השירים הדיגיטליים של בילבורד, אלא נכנס למצעד שירי החג הדיגיטליים. בשנת 2010, הגיע השיר למקום ה-46; בסך הכול, גרסתה שהתה במצעד במשך שלושה שבועות.<ref></ref> בשנת 2014 דווח ב-Statista כי גרסתה של מדונה נמכרה בלמעלה מ-270,000 עותקים בארצות הברית.<ref name=":6" />

==== מיקומי שיא ====

=== גרסתה של קיילי מינוג ===

קיילי מינוג הקליטה במקור גרסת כיסוי של "Santa Baby" בשנת 2000. הוא שימש כבי-סייד לסינגל שלה "Please Stay", מתוך אלבום האולפן השביעי שלה Light Years, משנת 2000. השיר הופץ על ידי פרלופון בבריטניה בדצמבר 2000, כסינגל שיווקי בפורמט של תקליטור, תוך שצורף אליו השיר "Please Stay". הגרסה של מינוג הופקה על ידי צ'ונג לים ובה צוינו ג'ואן ג'אוויטס ופיליפ ספרינגר ככותבים שלה. בנובמבר 2010 נכלל "Santa Baby" במיני-אלבום A Kylie Christmas, של מינוג, לצד הקלטה מחודשת של "Let It Snow".<ref></ref> בהמשך, היא הוציאה מיני-אלבום נוסף באירופה, ששמו A Christmas Gift ובו נכללו שתי רצועות מאלבום האולפן ה-11 שלה Aphrodite משנת 2010 והשיר הזה.<ref></ref>

ב-13 בנובמבר 2015, הוציאה מינוג את אלבום האולפן ה-13 שלה ואת אלבום חג המולד הראשון שלה, Kylie Christmas.<ref></ref> גרסתה ל-"Santa Baby" נכללה בו, תוך שסטיב אנדרסון המפיק הראשי של האלבום, צורף לקרדיטים שלו. קרוליין פרמקה מ-The A.V. Club השוותה את גרסתה של קיילי מינוג לזו של מדונה וטענה כי "ייתכן והגרסאות דומות".<ref name=":8" />

==== ביקורת ====
בשנת 2018, פיידרה מבילבורד טען שגרסתה של מינוג היא אחת מגרסאות הכיסוי הטובות ביותר שנעשו עבור השיר וכתב: "הגרסה של קיילי מינוג ל-"Santa Baby" נשארת נאמנה מאוד לשיר המקורי [...] הגרסה הזו היא גרסה מעודכנת של הקלאסיקה הידועה ויש לציין שהיא לא מאכזבת בכלל".<ref name=":9" /> ב-Herald Sun תוארה גרסתה כ"כזו שנשמעת ישנה וחגיגית".<ref></ref>

==== הצלחה מסחרית ====
באוסטרליה גרסתה של מינוג שהתה שבוע אחד במצעד הסינגלים האוסטרלי. לאחר הוצאתו של A Kylie Christmas, גרסתה של מינוג הגיעה לראשונה למקום ה-85 במצעד, ב-27 בדצמבר 2010; בסמוך לכך, הגיעה הרצועה השנייה במיני-אלבום "Let It Snow" למקום ה-89.<ref></ref> בגרמניה, הגיע השיר למקום ה-60 במצעד הסינגלים הגרמני.<ref></ref> הוא נכנס למצעד ההולנדי, שם הגיע למקום ה-68.<ref></ref> בדנמרק, גרסתה של מינוג לא נכנסה לטופ 40 במצעד הרשמי של המדינה, אך איגוד תעשיית ההקלטות הדני העניק לה את תואר הזהב, על מכירות של למעלה מ-45,000 עותקים במדינה.<ref name=":10"></ref>

הגרסה של מינוג ל-"Santa Baby" זכתה למרבית ההצלחה המסחרית שלה כמעט שני עשורים לאחר יציאתה המקורית, כאשר הופיעה במצעדי פזמונים של מדינות כמו אוסטריה, שוודיה ושווייץ. במהלך עונת החגים שהייתה ב-2017–2018 זכתה הגרסה שלה להצלחה הגדולה ביותר במצעד הסינגלים הבריטי. היא הגיעה בשיאה למקום ה-38.<ref></ref> ב-10 בדצמבר 2017, דיווח איגוד תעשיית ההקלטות הבריטי כי השיר קיבל את תואר הזהב, על מכירות של למעלה מ-400,000 עותקים במדינה, דבר שהופך אותו לאחד משירי חג המולד הנמכרים ביותר בכל הזמנים במדינה ולאחד משיריה הנמכרים ביותר של מינוג במדינה גם כן.<ref name=":11"></ref>

בשנת 2017, הצליחה גרסתה של מינוג להיכנס למקום ה-52 במצעד השירים שבאירלנד.<ref></ref> בשנה שלאחר מכן, הגיעה למקום ה-56, תוך שבאוסטריה דורגה במקום ה-67.<ref></ref> במצעד שירי הסטרימינג שבהונגריה, הגיעה למקום ה-38.<ref></ref> בשוודיה הגיעה למקום ה-17,<ref></ref> בעוד בשווייץ הגיעה למקום ה-57.<ref></ref> בספוטיפיי צבר השיר למעלה מ-100 מיליון השמעות.<ref></ref>

==== מיקומי שיא ====

==== נתוני מכירות ====
{| class="wikitable sortable"
!מקום
!תארים
!מכירות
|-
!בריטניה (BPI)<ref name=":7" />
|זהב
|400,000<ref name=":11" />
|-
!דנמרק (IFPI Denmark)<ref name=":10" />
|זהב
|45,000<small></small>
|-
| colspan="3" |<small> מכירות + הזרמת מדיה בלבד</small>
|}

=== גרסתה של טיילור סוויפט ===

טיילור סוויפט הקליטה גרסת כיסוי של "Santa Baby" עבור המיני-אלבום הראשון שלה, The Taylor Swift Holiday Collection משנת 2007.<ref></ref> במסגרתו, הקליטה שירי חג מולד ידועים נוספים כמו "Last Christmas" של וואם!, "Silent Night" של פרנץ קסאוור גרובר ו-"White Christmas" של בינג קרוסבי.<ref></ref>

הגרסה של סוויפט הופקה על ידי המפיק המוזיקלי נייתן צ'פמן, שעבד עמה על מרבית משיריה.<ref></ref>

==== ביקורת ====
דן מקינטוש מ-Country Standard Time הפנה כלפי גרסתה של סוויפט ביקורת חיוביות, תוך שתיאר אותה כ"גרסה סקסית".<ref></ref>

===== רשימות כל הזמנים וסוף שנה =====
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 229 השירים של טיילור סוויפט, לפי דירוג
|228
|<ref></ref>
|-
|NME
|השירים הטובים ביותר של טיילור סוויפט, לפי דירוג
|148
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|154
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|173
|<ref></ref>
|}

==== מיקומי שיא ====

=== גרסתו של מייקל בובלה ===

מייקל בובלה הקליט גרסת כיסוי של "Santa Baby" בשם "Santa Buddy", עבור אלבום האולפן השביעי שלו, Christmas.<ref></ref>

==== הרכב ומבנה ====
על פי הנתונים הרשמיים של השיר ב-Musicnotes.com, לגרסתו של בובלה יש קצב איטי-בינוני של 96 פעימות לדקה.<ref name=":12"></ref> השיר נכתב בסולם פה מז'ור, תוך שהטווח הקולי של בובלה משתרע בין A<sub>3</sub> ל-C<sub>5</sub>.<ref name=":12" /> חלק מהשיר נכתב ב-F–F/A–C, בעוד החלק השני שלו נכתב ב-F-F/A-G-C.<ref name=":12" /> כמו כן, הוא זכה להצלחה נאה כאשר הגיע למקום ה-97 במצעד הסינגלים האוסטרלי.<ref></ref>

במצעד שירי הסטרימינג של החגים של בילבורד, הגיע השיר למקום הרביעי, מבלי שיצא כסינגל.<ref></ref>

==== מיקומי שיא ====

=== גרסתה של אריאנה גרנדה ===

ב-6 בנובמבר 2013, הודיעה אריאנה גרנדה באמצעות הטוויטר שהיא תוציא מוזיקה חדשה בכל שבוע לקראת חג המולד. בשבוע הרביעי והאחרון, היא הוציאה גרסת כיסוי ל-"Santa Baby", בו השתתפה אליזבת גיליס.<ref></ref> גיליס שיתפה פעולה עם גרנדה במהלך תוכנית הטלוויזיה "ויקטוריוס".<ref></ref> הוא הופץ לחנויות הדיגיטליות כמו אמזון מיוזיק ב-10 בדצמבר 2013.<ref></ref> מאוחר יותר, נכלל במיני-אלבום חג המולד הראשון של גרנדה Christmas Kisses, שיצא לאור באותו השבוע.<ref></ref>

==== ביקורת ====
הגרסה של גרנדה ל-"Santa Baby" זכתה לביקורות חיוביות רבות מטעם מבקרי המוזיקה. ג'וסלין ונה מ-MTV נהנתה מההתייחסות של גרנדה ל-"Santa Baby" והשוותה את הגרסה שלה לגרסתה המקורית של קיט.<ref></ref> קרולין מניס מ-Music Times דירגה אותו כשיר הטוב ביותר מ-Christmas Kisses והפנתה כלפי ההפקה שלו שבחים רבים. עם זאת, ציינה כי הדואט לא הצליח למצות את עצמו.<ref></ref> פיידרה מבילבורד תיאר את שיתוף הפעולה כ"דואט מהנה" וכ"חוויה שאין כמותה".<ref name=":9" />

==== הצלחה מסחרית ====
גרסתן של גרנדה וגיליס זכתה להצלחה מסחרית במספר מדינות והגיעה למקום ה-36 ולמקום החמישי במצעד שירי החג ובמצעד שירי החג הדיגיטליים בארצות הברית.<ref></ref><ref></ref> במצעד הסינגלים הבריטי הגיעה למקום ה-155,<ref></ref> תוך שבמצעד הסינגלים האוסטרלי הגיעה למקום ה-77.<ref></ref>

בסמוך לצאתה, עלתה גרסת הכיסוי לרשת הזרמת המדיה ספוטיפיי, תוך שהצליחה לצבור שם למעלה מ-105 מיליון השמעות.<ref></ref>

==== רשימת השמעה ====

==== מיקומי שיא ותארים ====

=== גרסתה של טרישה יירווד ===

טרישה יירווד הקליטה גרסת כיסוי של "Santa Baby" לאלבום המשותף שלה עם בן זוגה גארת' ברוקס Christmas Together, משנת 2016.<ref name=":13"></ref><ref></ref> האלבום המשותף הופץ לראשונה באמצע אוקטובר 2016 והוגדר כאלבום המשותף הראשון של בני הזוג, תוך שהוא הורכב מדואטים ושירי סולו.<ref></ref><ref></ref> "Santa Baby" הופץ ב-11 בנובמבר 2016, על ידי חברת התקליטים גוונדולין רקורדס וחברת התקליטים הפרטית של ברוקס, פרל רקורדס.<ref name=":13" />

יירווד ביצעה את "Santa Baby" ביחד עם "Hard Candy Christmas", במהלך הספיישטל הטלוויזיוני "CMA Country Christmas".<ref></ref>

==== ביקורת ====
ב-Entertainment Tonight נכתב כי "יירווד זורחת מתמיד בהקלטה המחודשת של השיר",<ref></ref> ונכתב כי כל אחד מה-Associated Press היה מרוצה מהאזנה לגרסתה.<ref></ref> מבקר מוזיקה מ-KNCI הפנה כלפי גרסתה ביקורת חיובית וכינה אותה כ"כיפית" ו"פלרטטנית".<ref></ref> מקינטוש מ-Country Standard Time שיבחה את קולה של יירווד וטענה "כי בהקלטה המחודשת, היא נשמעת סקסית ולוהטת".<ref></ref> כריסטופר בוהלסן מ-Renowned for Sound, לעומת זאת, טען כי "יירווד מנסה בכוח להפוך את שיר חג המולד הזה לסקסי".<ref name=":14"></ref> הוא טען שהקלטתה המחודשת ל-"Hard Candy Christmas", טובה בהרבה מזו של "Santa Baby".<ref name=":14" />

בארצות הברית, הגרסה של יירווד ל-"Santa Baby" הגיעה למקום ה-18 במצעד השירים העכשוויים למבוגרים ב-6 בינואר 2017.<ref name=":15"></ref> הגרסה הזו הפכה לשירה השלישי של יירווד שהצליח להיכנס למצעד, תוך שהיא הפכה גם לשירה השני המצליח ביותר במצעד, אחרי "Broken", שיצא לאור בשנת 2016.<ref name=":15" /> במצעד הקאנטרי איירפליי, התברגה גרסתה במקום ה-60.<ref name=":15" />

==== מיקומי שיא ====

=== גרסתה של גוון סטפאני ===

במהלך חודשי הקיץ של 2017, הודיעה גוון סטפאני כי היא מתכננת להוציא מוזיקה חדשה. מאוחר יותר, היא אישרה כי המוזיקה תהיה קשורה לחג המולד ובהמשך הודיעה על צאת האלבום, You Make It Feel Like Christmas.<ref name=":16"></ref> ב-18 בספטמבר 2017, הודיעה כי במסגרת האלבום, תקליט מחדש גם את "Santa Baby".<ref name=":16" /> ב-29 בספטמבר גרסתה של סטפאני ל-"Santa Baby" הופצה כסינגל שיווקי מתוך האלבום והיא הייתה זמינה להורדה דיגיטלית בתשלום.<ref name=":17"></ref> באיטליה, היא נשלחה לתחנות הרדיו ב-8 בדצמבר 2017, כסינגל הראשון מתוך האלבום באותה המדינה וכסינגל השני מתוכו בשאר רחבי העולם.<ref name=":18"></ref>

הגרסה של סטפאני הופקה על ידי בוסבי ואריק ולנטיין, תוך שנתנו קרדיטים לג'ואן ג'אוויטס, פיליפ ספרינגר וטוני ספרינגר ככותבים שלו.<ref></ref>

==== ביקורת ====
פיידרה מבילבורד שיבח את גרסתה של סטפאני ואמר שהגרסה "משתלבת בצורה מצוינת עם קולה הייחודי להפליא". בהמשך, הוא כלל אותה ברשימת הביצועים הטובים ביותר שנעשו לשיר.<ref name=":9" /> דייוויד סמית', מ-Evening Standard, הפנה כלפי גרסתה ביקורת חיובית מאוד, תוך שטען כי מדובר באחד מהשירים הטובים ביותר מתוך You Make It Feel Like Christmas.<ref></ref> רוברטס מלוס אנג'לס טיימס אהב את הגרסה הזו וכינה אותה כ"גרסה מודרנית לחלוטין, המכילה אלמנטים של קיט ושל מדונה".<ref name=":0" />

השיר זכה להצלחה רבה כאשר הגיע למקום השביעי במצעד שירי החג הדיגיטליים של בילבורד.<ref></ref> בהמשך, דורג במקום ה-38 במצעד ה-AC של קנדה.<ref></ref>

==== רשימת השמעה ====

==== מיקומי שיא ====

==== היסטוריית יציאות לאור ====
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!ארצות הברית
|29 בספטמבר 2017
|הורדה דיגיטלית
|אינטרסקופ
|<ref name=":17" />
|-
!איטליה
|8 בדצמבר 2017
|רדיו להיטים עכשוויים
|יוניברסל מיוזיק גרופ
|<ref name=":18" />
|}

== קישורים חיצוניים ==

* 

== הערות שוליים ==

קטגוריה:שירי 1953
קטגוריה:סינגלים מ-1953
קטגוריה:סינגלים מ-2010
קטגוריה:סינגלים מ-2011
קטגוריה:סינגלים מ-2013
קטגוריה:סינגלים מ-2015
קטגוריה:סינגלים מ-2016
קטגוריה:סינגלים מ-2017
קטגוריה:שירי אריאנה גרנדה
קטגוריה:שירי טיילור סוויפט
קטגוריה:שירי ליאן ריימס
קטגוריה:שירי מדונה
קטגוריה:שירי מייקל בובלה
קטגוריה:שירי קולבי קאליי
קטגוריה:שירי קיילי מינוג
קטגוריה:שירי רובי ויליאמס
קטגוריה:שירים באנגלית
קטגוריה:שירים שהופקו על ידי נייתן צ'פמן
קטגוריה:שירי חג המולד
קטגוריה:שירים על סנטה קלאוס
קטגוריה:מחלוקות סביב טענות לתועבה במוזיקה
קטגוריה:שירי זהב באוסטרליה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס